เรื่องร้องเรียน: รถขยะ กทม. เอาขยะมาเท ขายให้ร้านรับซื้อ ส่งกลิ่นเน่าเหม็น และส่งเสียงดัง รบกวน ทั้งกลางวัน-กลางคืน เคยแจ้งแล้ว แต่สำนักงานเขตไม่จัดการแต่อย่างใด รถขยะ กทม. ก็ยังเทขยะ เหมือนเดิม ครับ
การดำเนินการของเจ้าหน้าที่: สำนักสิ่งแวดล้อม โดยสำนักงานจัดการมูลฝอยและสิ่งปฏิกูล ตรวจสอบรถเก็บขนมูลฝอยในภาพแล้ว เป็นรถของสำนักงานเขตปทุมวัน  เลขข้าง 0550161  หมายเลขทะเบียน 67-3109 ทั้งนี้ จะส่งเรื่องต่อให้สำนักงานเขตปทุมวัน เพื่อดำเนินการตักเตือนและพิจารณาโทษต่อไป  แต่อย่างไรก็ตาม สำนักสิ่งแวดล้อม มีหน้าที่รับผิดชอบในการเช่ารถเก็บขนมูลฝอยให้สำนักงานเขตต่างๆ นำไปปฏิบัติงานจัดเก็บขยะมูลฝอยในพื้นที่แต่ละสำนักงานเขต และนำขยะมูลฝอยที่จัดเก็บได้เข้าเทที่ศูนย์กำจัดมูลฝอยของ กทม. แต่ละสถานีทั้ง 3 แห่ง โดยสำนักสิ่งแวดล้อม ได้แจ้งสำนักงานเขตผ่านช่องทางการสื่อสารต่างๆ ทั้งการประชุม การแจ้งในกลุ่มไลน์การปฏิบัติงาน และมีหนังสือแจ้งสำนักงานเขตให้กำชับพนักงานขับรถและเจ้าหน้าที่ประจำรถเก็บขนมูลฝอย ที่นำขยะไปเทที่ศูนย์กำจัดมูลฝอยอ่อนนุช ไม่ให้นำขยะไปขายให้ร้านรับซื้อขยะในซอยอ่อนนุช 86 เพื่อไม่ให้เกิดเหตุเดือดร้อนรำคาญ และมีปัญหาเรื่องร้องเรียนเกิดขึ้น ขออภัยและขอขอบคุณท่านที่แจ้งข้อมูลให้ทราบนะคะ ขอบคุณค่ะ
ความเห็นของผู้แจ้ง: ขอกราบขอบพระคุณเจ้าหน้าที่ทุกฝ่าย ที่เข้ามาทำหน้าที่ช่วยเหลือชาวบ้าน ขอเป็นกำลังใจให้ ข้าราชการ ทุกฝ่ายที่ให้ความช่วยเหลือ ไม่เปล่าปะละเลยในความเดือดร้อนของประชาชน  ** เจ้าของที่ดิน ผู้เช่าที่ดิน รถขยะ กทม. พวกเขาไม่เคยสนใจสิ่งแวดล้อม และชาวบ้านโดยใกล้เคียงเลยครับ ว่าจะเป็นยังไง เดือดร้อนแค่ไหนกับ กลิ่นขยะ และเสียงรถขยะ กทม. ที่ก่อเสียงดัง ไม่มีใครอยากจะนอนดมกลิ่นขยะเน่าเหม็นแบบนี้ ทั้งกลางวัน กลางคืน หรอกครับ ใช่ไหมครับ  - คนเมียนม่า เข้ามาอยู่ เยอะมาก ก่อปัญหากันเองก็มี แทงกันตายก็มี ดูเหมือนจะมีหน้าใหม่ๆ เข้ามาอยู่ด้านหลัง ที่เทขยะ  *** ข้อเสนอแนะ หากมีปัญหาการกระทำแบบนี้ ควรลงพื้นที่สอบถามความคิดเห็น ดูความเดือดร้อน รับฟังผู้อยู่อาศัยโดยรอบ เพราะนั่นเป็นบ้านของเขา คุยแต่กับพวกผู้ประกอบกิจการ เค้าไม่สนใจหรอกครับ เค้าก็ให้ข้อมูลที่เป็นประโยชน์แต่กับเขาเท่านั้น    *** กราบขอบพระคุณอย่างยิ่ง นะครับ ***
พื้นที่: แขวงประเวศ เขตประเวศ กรุงเทพมหานคร